पाएं अपने शहर की ताज़ा ख़बरें और फ्री ई-पेपरडाउनलोड करें
नीमच। मां को खाना नहीं देने पर पुलिस ने बेटे के खिलाफ प्रकरण दर्ज किया। पुलिस फरार बेटे की तलाश कर रही है। प्रकरण सोमवार को मध्यप्रदेश के नीमच जिले में दर्ज हुआ है। सोमवार को गांव दुलाखेड़ा की 50 साल की रेशम कुंवर ने बेटे नाहरसिंह के खिलाफ शिकायत दर्ज कराई। उनका आरोप है कि बेटा खाना नहीं देता है। इसलिए उन्हें मजदूरी करनी पड़ रही है। नीमच जिले का यह पहला मामला है। मप्र में 2009 से सीनियर सिटीजंस मेंटेंनेंस एक्ट लागू है।
सीनियर सिटीजंस मेंटेनेंस एक्ट
मप्र द मेंटेनेंस एंड वेलफेयर ऑफ पेरेंट्स एंड सीनियर सिटीजंस एक्ट के तहत 60 साल से ज्यादा के किसी भी व्यक्तिको अपने उत्तराधिकारी (बच्चों) या अपने संबंधियों से गुजारा भत्ता पाने का अधिकार होगा। यह राशि 10 हजार रु. महीने तक होगी। ऐसा न करने पर पांच हजार रु. जुर्माना या तीन महीने की जेल की सजा का प्रावधान है। मेंटेनेंस में पौष्टिक खाना, घर, कपड़े और स्वास्थ्य सुविधाओं को शामिल किया गया है। अभिभावकों में सगे या गोद लिए गए और सौतेले माता या पिता शामिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn